**AKCIJSKI ZATVORENI INVESTICIONI FOND „POLARA INVEST FOND“ a.d. BANJALUKA-U PREOBLIKOVANJU**

**NAPOMENE**

 **uz finansijske izvještaje AZIF-a Polara Invest Fond a.d. Banja Luka-u preoblikovanju za period od 01.01.-31.03.2018. godine**

Banja Luka, april 2018. godine

**1. OSNOVE ZA SASTAVLjANjE I PRIKAZIVANjE FINANSIJSKIH IZVJEŠTAJA**

U skladu sa Zakonom o računovodstvu i reviziji RS finansijski izvještaji i evidentiranje poslovnih promjena Akcijskog zatvorenog investicionog fonda „Polara Invest Fond“ a.d. Banja Luka-u preoblikovanju su sastavljeni u skladu sa Međunarodni računovodstveni standardi (MRS) i Međunarodni standardi finansijskog izvještavanja (MSFI).

Sobzirom na specifičnost poslovanja investicionih fondova, pri izradi finansijskih izvještaja, pored opštih zakona koji regulišu pitanje računovodstva, primjenjeni su slijedeći zakoni i podzakonski akti:

• Zakon o investicionim fondovima

• Zakon o tržištu hartija od vrijednosti

• Zakon o privrednim društvima

• Pravilnik o utvrđivanju vrijednosti imovine investicionog fonda i obračunu neto vrijednosti imovine po udjelu ili po akciji investicionog fonda

• Pravilnik o obavljanju poslova banke depozitara investicionih fondova

• Pravilnikom o kontnom okviru, sadržini računa u kontnom okviru i sadržini i formifinansijskih izvještaja za investicione fondove.

Finansijski izvještaji djelimično su usaglašeni sa MRS (Međunarosni računovodstveni standard) i MSFI (Međunarodni standard finansijskog izvještavanja).

Neusaglašenost se odnosi na evidentiranje nerealizovanih dobitka i gubitka nastalih po osnovu promjene fer vrijednosti finansijskih sredstava klasifikovanih kao finansijska sredstva po fer vrijednosti kroz bilans uspjeha koji se u skladu sa Pravilnikom o kontnom okviru, sadržini računa u kontnom okviru i sadržini i formi finansijskih izvještaja za investicione fondove, po kom se efekti promjene fer vrijednosti ovih finansujskih sredstava trebaju priznati direktno u okviru kapitala, a ne u okviru računa dobitka ili gubitka perioda, po MRS 39 i na revalizacone rezerve po osnovu finansijskih sredstava raspoloživih za prodaju koje su na dan izvještavanja negativne revalorizacione rezerve i koje predstavljaju iznos akumuliranih nerealizovanih gubitaka po osnovu promjene fer vrijednosti finansijskih sredstava raspolozivih za prodaju.

Finansijski izvještaji Fonda su prikazani u formatu koji je propisan Pravilnikom o kontnom okviru, sadržini računa u kontnom okviru i sadržini i formi finansijskih izvještaja za investicione fondove.

Finansijski izvještaji su sastavljeni za period koji se završava na dan 30.06.2017. godine i iskazani su u Konvertibilnim markama (KM).

**2. OSNIVANjE I DJELATNOST FONDA**

Društvo za upravljanje investicionim fondovima “Polara Invest“ a.d. (u daljem tekstu: „Društvo“), je u skladu sa Zakonom o privatizacionim investicionim fondovima i društvima za upravljanje privatizacionim fondovima, a na osnovu Rješenja Komisije za hartije od vrijednosti 2002. godine osnovalo Privatizacioni investicioni fond “Polara Invest Fond” a.d., u ime i za račun ulagača vaučera – osnivača fonda, koji je bio upisan u Sudski registar Privrednog suda u Banjaluci 19.06.2002.

Na osnovu odluke skupštine akcionara o transformaciji fonda u zatvoreni investicioni fond sa javnom ponudom usvojene 30.04.2007.godine, je Privatizacioni investicioni fond “Polara Invest Fond” a.d., Banja Luka, transformisan je u Zatvoreni investicioni fond „Polara Invest Fond” a.d., Banja Luka (u daljem tekstu: „Fond“). Proces transformacije je završen upisom Fonda u sudski registar 21.03.2008. godine.

Rješenjem o registraciji kod Osnovnog suda u Banja Luci broj 057-0-Reg-16-002349 od 25.11.2016. godine izvršen je upis poslovnog imena i adrese ZIF-a Polara Invest Fond ad Banja Luka, tako da isti posluje pod imenom Akcijski zatvoreni investicioni fond „Polara Invest Fond“ a.d. Banja Luka-u preoblikovanju, a na osnovu prethodno datog odobrenja Komisije za hartije od vrijednosti RS broj: 01-UP-52-522-8/16 od 18.11.2016. godine.

Rješenjem o registraciji je registrovana promjena lica ovlaštenog za zastupanje, pa će prilikom zaključivanja pravnih poslova sa Društvom, Fond zastupati Nadzorni odbor fonda, koga predstavlja predsjednik Nadzornog odbora Fonda.

Poslove depozitara u ime i za račun Fonda, obavlja Centralni registar hartija od vrijednosti a.d. Banja Luka na osnovu Zakona, Pravilnika i Ugovora o obavljanju poslova depozitara. Fond nema zaposlenih. Organi Fonda su skupština i Nadzorni odbor.

Osnovni kapital Fonda iznosi 94.035.872,00 KM i podijeljen je na 1.679.212 akcija, u nominalnoj vrijednosti od 56,00 KM i nose oznaku serije A .

Akcije Fonda su obične ili redovne i glase na ime i prenosive su bez ograničenja.

 **Djelatnost fonda**

Djelatnost Fonda je prikupljanje novčanih sredstava javnom ponudom svojih neograničeno prenosivih akcija i ulaganje tih sredstava, uz uvažavanje načela disperzije rizika i upravljanje akcionarskim društvima čije akcije Fond drži u svom portfelju, uz uvažavanje investicionih ciljeva i politike utvrđenih Prospektom Fonda i ovim Statutom.

Sjedište Fonda je u Banja Luci, ulica Svetozara Markovića 5.

Djelatnost Fonda, opisana u prethodnom stavu, prema Zakonu o klasifikaciji djelatnosti i o registru jedinica razvrstavanja, svrstana je pod šifrom 64.30-trustovi, fondovi i slični finansijski subjekti.

Fond je osnovan na neograničeno vrijeme.

**3. PREGLED ZNAČAJNIH RAČUNOVODSTVENIH POLITIKA**

**Prihodi Fonda**

Poslovni prihodi investicionih fondova obuhvataju prihode koji nastaju iz poslovanja.

*Poslovni prihodi Fonda* se sastoje od prihoda od dividendi koji obuhvataju prihode po osnovu ostvarenog prava na dividendu iz akcija koje Fond drži u svom portfelju;

*Realizovani dobici* investicionih fondova obuhvataju dobitke koji nastaju pri prodaji hartija od vrijednosti, promjeni kursa stranih valuta. Realizovani dobici Fonda se sastoje od realizovanih dobitaka na prodaji hartija od vrijednosti koji obuhvataju dobitke ostvarene prodajom hartija od vrijednosti po cijenama višim od njihove knjigovodstvene vrijednosti.

*Nerealizovani dobici* investicionih fondova obuhvataju pozitivne efekte promjene fer vrijednosti hatija od vrijednosti, nekretnina i finansijskih derivata do visine prethodno iskazanih rashoda za ta sredstva po osnovu vrijednosnog usklađivanja.

*Finansijski prihodi* investicionih fondova obuhvataju prihode od kamata i ostale finansijske prihode (osim dividendi i kamata koje fond ostvaruje po osnovu dužničkih hartija od vrijednosti i po osnovu depozita).

**Rashodi Fonda**

Poslovni rashodi investicionih fondova obuhvataju rashode koji su uslovljeni obavljanjem poslovne aktivnosti. Poslovni rashodi Fonda se sastoje od:

- Naknada društvu za upravljanje- ovaj trošak se obračunava akontativno mjesečno, u skladu sa učestalosti vrednovanja imovine fonda, na utvrđenu osnovicu primjenom pojedinačnih koeficijenata godišnjih stopa naknade, u zavisnosti od broja dana vrednovanja. Konačan iznos godišnje naknade utvrđuje se na dan 31.12. tekuće godine. Maksimalna naknada društvu iznosi 3,5 % ponderisane prosječne godišnje tržišne vrijednosti akcija Fonda. Trošak se priznaje u momentu nastanka, bez obzira na vrijeme plaćanja. Evidencija se vrši na osnovu pregleda dobijenog od Centralnog registra hartija od vrijednosti Republike Srpske;

- Troškova kupovine i prodaje HoV-a, podrazumevaju iznose transakcionih troškova, kao što su provizije brokerskim kućama, provizije berzi i provizija centralnom registru;

- Ostalih dozvoljenih rashoda Fonda koji predstavlja ukalkulisani iznos troška za izveštajni period.

*Ralizovani gubici* investicionih fondova obuhvataju gubitke nastale pri prodaji hartija od vrijednosti, promjeni kursa stranih valuta, prodaji nekretnina i ostale realizovane gubitke.

Ralizovani gubici Fonda se sastoje od gubitaka koji su nastali pri prodaju hartija od vrijednosti po cijeni nižoj od knjigovodstvene vrijednosti.

*Nerealizovani gubici* investicionih fondova obuhvataju negativne efekte vrijednosnih usklađivanja hartija od vrijednosti i druge imovine Fonda.

*Ukupne naknade i troškovi Fonda*, u koje ne ulaze troškovi poreza koje je Fond dužan platiti na imovinu ili dobit i ostale naknade utvrđene posebnim zakonima, ne smiju prelaziti 3,5 % ponderisane prosječne godišnje tržišne vrijednosti akcija Fonda po završetku godišnjeg obračunskog perioda. Ukoliko troškovi pređu ovaj dopušteni iznos, iste snosi Društvo.

**Kapital**

*Osnovni kapital* Fonda obuhvata akcijski kapital- redovne akcije koji iskazuje nominalnu vrijednost izdatih običnih akcija zatvorenog investicionog fonda.

*Rezerve Fonda* obuhvataju emisionu premiju koja iskazuje pozitivnu razliku između postignute prodajne vrijednosti akcija i njihove nominalne vrijednosti.

*Revalorizacione rezerve* Fonda obuhvataju revalorizacione rezerve po osnovu revalorizacije finansijskih sredstava raspoloživih za prodaju koje iskazuju efekte promjene fer vrijednosti finansijskih sredstava raspoloživih za prodaju.

*Nepokriveni gubitak* Fonda obuhvata nepokriveni gubitak ranijih godina i nepokriveni gubitak tekuće godine.

*Nerealizovani dobici/gubici* Fonda obuhvataju dobitke/gubitke od finansijskih sredstava klasifikovanih po fer vrijednosti kroz bilans uspjeha, koji iskazuju efekte promjene fer vrijednosti finansijskih sredstava koja se, u skladu sa MRS 39, vrednuju po fer vrijednosti kroz bilans uspjeha (finansijka sredstva po fer vrijednosti kroz bilans uspjeha namjenjena trgovanju i finansijska sredstva označena po fer vrijednosti kroz bilans uspjeha).

**Gotovina i gotovinski ekvivalenti**

Gotovina i gotovinski ekvivalenti sastoje se od sredstava na računima kod poslovnih banaka.

**Ulaganja Fonda**

*Ulaganja Fonda* predstavljaju ulaganja u finansijska sredstva klasifikovana u grupu finansijskih sredstava po fer vrijednosti kroz bilans uspjeha i finansijska sredstva raspoloživa za prodaju, u skladu sa MRS 39- Finansijski instrumenti: priznavanje i mjerenje, koji definiše klasifikaciju finansijskih instrumenata.

**Potraživanja**

*Potraživanja Fonda* obuhvataju potraživanja iz aktivnosti Fonda (potraživanja po osnovu prodaje hartija od vrijednosti i potraživanja po osnovu dividendi), te potraživanja od Društva za upravljanje Fondom za refundiranje troškova koja iskazuju vrijednost potraživanja od društva po osnovu refundiranja transakcionih troškova koji su isplaćeni iz sredstava fonda ili obračunati kao obaveza, a koji padaju na teret društva.

**Obaveze**

*Obaveze Fonda* obuhvataju obaveze po osnovu troškova poslovanja fonda i obaveze prema Društvu za upravljanje fondom koje nastaju po osnovu naknade za upravljanje i ostale obaveze prema Društvu.

**Porezi**

U skladu sa Zakonom o porezu na dodatnu vrijednost, djelatnost klasifikovana pod šifrom 64.30- trustovi, fondovi i slični finansijski subjekti“, ne podliježe porezu na dodatnu vrijednost.

4. **NAPOMENE UZ BILANS STANjA**

**NAPOMENA br.1**

Gotovina Fonda na dan 31.03.2018. godine iznosi 492.324 KM.

|  |
| --- |
| **Stanje depozita po viđenju na dan 31.03.2018. godine u KM** |
| UniCredit Bank | 222.604 |
| Raiffeisen Bank | 129 |
| Raiffeisen Bank-EUR | 268.405 |
| Nova Banka | 522 |
| Hypo Banka | 656 |

**NAPOMENA br.2**

**Ulaganja fonda**

Ulaganja Fonda na dan 31.03.2018. godine prezentovana u iznosu 10.495.778 KM se odnose na ulaganja u akcije klasifikovane kao finansijska sredstva po fer vrijednosti kroz bilans uspjeha (997.396 KM) i ulaganja u akcije klasifikovane kao HOV domaćih emitenata raspoložive za prodaju (9.498.382 KM).

Ulaganja Fonda su iskazana po fer cijenama na dan sastavljanja finansijskih izveštaja, a u skladu sa MRS 39.

**NAPOMENA br.3**

**Ukupna potraživanja**

Ukupna potraživanja Fonda na dan 31.03.2018. godine iznose 1.708 KM i potiču od potraživanja po osnovu datih avansa 1.140 KM, i potraživanja od društva za upravljanje 569 KM.

|  |
| --- |
| **Stanje potraživanja po osnovu datih avansa na dan 31.03.2018. godine** |
| Raiffeisen Bank Sarajevo-castody | 1.140 KM |
| **Stanje potraživanja od društva za upravljanje na dan 31.03.2018. godine** |
| Bankarska provizija | 149 KM |
| DUIF Polara Invest | 420 KM |

**NAPOMENA br.4**

**Ukupne obaveze**

Ukupne obaveze Fonda na dan 31.03.2018. godine iznose 14.844 KM i potiču:

- po osnovu obaveze prema društvu za upravljanje u iznosu od 12.984 KM,

- ostele obaveze fonda u iznosu od 1860 KM koje se odnose na neplaćenu troškove parničnog postupka Vladi RS za presudu po predmetu br.57 0 Ps 087089 16 Pž.

**NAPOMENA br.5**

**Neto sredstva**

Vrijednost neto sredstava fonda iznosi 10.974.967 KM i utvrđena je kao razlika ukupnih sredstava i ukupnih obaveza.

Vrijednost neto sredstava fonda po akciji iznosi 6,5358 KM.

**NAPOMENA br.6**

**Osnovni kapital**

Visinu osnovnog kapitala fonda predstavlja procijenjena vrijednost svih akcija koje je fond stekao u postupku prikupljanja i zamjene vaučera, a na osnovu potvrda o rezultatima vaučer ponude koje je izdala Direkcija za privatizaciju Republike Srpske. Visina kapitala fonda u momentu registracije odgovarala je visini procijenjene vrijednosti akcija preduzeća iz portfelja fonda i iznosila je 94.035.872,00 KM.

Nominalna vrijednost jedne akcije fonda iznosi 56 KM, i utvrđena je kao zaokružena vrijednost količnika visine kapitala u momentu registracije i broja vaučera koje su građani uložili u fond. Za svaki vaučer građani su dobili jednu akciju fonda, tako da je akcijski kapital podjeljen na 1.679.212 akcija.

**NAPOMENA br.7**

**Emisiona premija**

Emisiona premija, kao razlika između visine kapitala fonda u momentu registracije i zbira svih emitovanih akcija fonda po nominalnoj vrijednosti (akcijski kapital), iznosi 317.833 KM.

**NAPOMENA br.8**

**Revalorizacione rezerve**

Reavalorizacione rezerve po osnovu finansijskih sredstava raspoloživih za prodaju iznose 34.312.206 KM se odnose na revalorizaciju finansijskih sredstava raspoloživih za prodaju i predstavljaju nerealizovani gubitak iskazan kao razlika između nabavne vrijednosti ulaganja klasifikovanih kao finansijska sredstva raspoloživa za prodaju i njihove fer vrijednosti na dan 31.12.2017. godine.

5. **NAPOMENE UZ BILANS USPJEHA**

**NAPOMENA br.9**

**Ukupni prihodi**

Ukupni prihodi na dan 31.03.2018. godine iznose 11.442KM i čine ih:

- prihod od kamata u iznosu od 11.442 KM.

**NAPOMENA br.10**

**Ukupni rashodi**

Rashodi su priznati na obračunskoj osnovi. Ukupni rashodi na dan 31.03.2018. godine iznose 48.481 KM i čine ih:

* naknada Društvu za upravljanje IF Polara Invest u iznosu od 38.121 KM,
* rashodi po osnovu poreza u iznosu od 5.360 KM.

**NAPOMENA br.11**

**Realizovani gubitak**

U periodu 01.01.-31.03.2018. godine Fond je iskazao realizovani gubitak u iznosu od 37.039 KM koji je prezentovan u bilansu uspjeha.

**6. NAPOMENE UZ IZVJEŠTAJE O PROMJENAMA NETO IMOVINE FONDA**

**NAPOMENA br.12**

**Neto smanjenje sredstava**

U odnosu na početak godine ukupno smanjenje neto imovine Fonda na dan 31.03.2018. godine iznosi 689.715 KM.

**7. NAPOMENE UZ IZVJEŠTAJ O NOVČANIM TOKOVIMA**

**NAPOMENA br.13**

**Izvještaj o tokovima gotovine**

Izvještaj o novčanim tokovima sačinjen je na osnovu stvarno izvršenih gotovinskih transakcija po njihovoj namjeni i prirodi.

|  |  |  |
| --- | --- | --- |
| OPIS | AOP | Iznos |
| Tekuća godina | Prethodna godina |
| 1 | 2 | 3 | 4 |
| **A. Novčani tokovi iz poslovnih aktivnosti**  |   |   |   |
| **I-Prilivi gotovine iz poslovnih aktivnosti (402 do 406)** | **401** | **134,979** | **330,4880** |
| 2. Prilivi po osnovu dividendi | 403 | 123,142 |  301,151 |
| 3. Prilivi po osnovu kamata | 404 | 11,442 |  29,337 |
| 4.Prilivi po osnovu refundiranja rashoda | 405 | 395 |   |
| II- Odlivi gotovine iz operativnih aktivnosti (408 do 418) | 407 | **117,792** | **46,3530** |
| 4. Odlivi po osnovu naknada društvu za upravljanje | 411 | 106,221 |  42,593 |
| 11. Odlivi po osnovu ostalih rashoda | 418 | 11,571 |  3,760 |
| III- Neto priliv gotovine iz poslovnih aktivnosti (401-407) | 419 | 17,187 | 284,135 |
| IV-Neto odliv gotovine iz poslovnih aktivnosti (407-401) | 420 |   |   |
| **B. Tokovi gotovine iz aktivnosti finansiranja** | 421 |   |   |
| I-Prilivi gotovine iz aktivnosti finansiranja (422 do 424) | 0 | 0 |
| II- Odlivi gotovine iz aktivnosti finansiranja (426 do 430) | 425 | 0 | 0 |
| III- Neto priliv gotovine iz aktivnosti finansiranja (421-425) | 431 | 0 | 0 |
| IV-Neto odliv gotovine iz aktivnosti finansiranja (425-421) | 432 | 0 | 0 |
| **V. Ukupni prilivi gotovine (401+421)** | 433 | 134,979 | 330,488 |
| **G. Ukupni odlivi gotovine (407+425)** | 434 | 117,792 | 46,353 |
| **D. NETO PRILIV GOTOVINE (433-434)** | 435 | 17,187 |  284,135 |
| **Đ. NETO ODLIV GOTOVINE (434-433)** | 436 |   | 0 |
| **E. Gotovina na početku perioda**  | 437 | 475,137 |  514,137 |
| **Ž. Pozitivne kursne razlike po osnovu preračuna gotovine** | 438 |   |   |
| **Z. Negativne kursne razlike po osnovu preračuna gotovine** | 439 |   |   |
| **I.GOTOVINA NA KRAJU OBRAČUNSKOG PERIODA (437+435-436+438-439)** | 440 | 492,324 |  798,272 |

**8. NAPOMENE UZ IZVJEŠTAJE O FINANSIJSKIM POKAZATELjIMA FONDA**

**NAPOMENA br.14**

Vrijednost neto imovine po akciji na kraju perioda iznosi 6,5358 KM i manja je u odnosu na isti period prošle godine.

Ukupni rashodi u odnosu na prosječnu neto vrijednosti imovine Fonda učestvuju sa 0,0043%.

U periodu 01.01-31.03.2018. godine Fond je ostvario realizovane gubitke od ulaganja tako da je pokazatelj odnosa realizovane dobiti od ulaganja i prosječne neto imovine Fonda negativan i iznosi 0,0010.

U prvom kvartalu 2018. godine nije isplaćivana dividenda akcionarima Fonda.

U toku prvog kvartala 2018. godine Fond je ostvario ukupne realizovane gubitke poslije oporezivanja tako da je pokazatelj stope prinosa na neto imovinu Fonda na dan 31.03.2018. godine iznosi 0,0033.

**10. IZLOŽENOST RIZICIMA**

Ulaganje u Fond pretpostavlja preuzimanje određenih rizika.

Rizik ulaganja na tržištu kapitala je vjerovatnoća ili mogućnost da prinos od ulaganja bude manji od očekivanog i projektovanog prinosa ili negativan.

Imovina i rezultati poslovanja Fonda u posmatranom periodu bili su izloženi rizicima koji su vezani za poslovanje sa hartijama od vrijednosti i sa finansijskim rizicima,kao što su rizici :

1. promjene cijena finansijskih instrumenata (tržišni rizik),

2. promjene kursa (valutni rizik),

3. kreditnog rizika,

4. likvidnosti,

5. promjene poreskih propisa

**Tržišni rizik**

Fond je izložen značajnom riziku promjene cijena finansijskih instrumenata. Fond upravlja tržišnim rizikom diverzifikacijom svog investicionog portfelja*.*

Tržišni rizik je imao uticaj na promjenu vrijednosti imovine kroz promjenu tržišnih cijena i obima trgovanja.

Promjene tržišnih cijena i obim prometa pojedinih hartija iz portfelja Fonda , u toku posmatranog perioda, imali su uticaj na različitu mjesečnu vrijednost imovine Fonda.

**Rizik promjene kursa (valutni rizik)**

Fond posluje i na stranim tržištima. Službena valuta Fonda je konvertibilna marka, a imovina iskazana u stanoj valuti preračunava se u KM primjenom važećeg kursa na dan bilansa.

Pošto je kurs KM vezan za EUR ( 1 EUR = 1.955830 KM ), pa nema valutne izloženosti EUR-a prema KM, to znači da ukupna imovina Fonda nije izložena valutnom riziku jer imovina fonda nije iskazana u drugim valutama osim KM i EUR.

**Kreditni rizik**

Kreditni rizik predstavlja vjerovatnoću da emitent finansijskog instrumenta koji je uključen u imovinu Fonda, neće u cjelini ili djelimično podmiriti svoje obaveze, što bi negativno uticalo na likvidnost i vrijednost imovine Fonda.

Kreditni rizik, u smislu rizika vraćanja glavnice i kamate po osnovu duga, nema značajan uticaj na kretanje vrijednosti imovine fonda. U dužničke instrumente je uložen mali procenat imovine fonda, zbog čega Fond nema značajan uticaj kreditnog rizika na svoje poslovanje.

**Rizik likvidnosti**

Fond raspolaže dovoljnim iznosom likvidnih sredstava, što omogućava da Fond svoje obaveze izmiruje u roku dospjeća.

S obzirom na slabiju likvidnost našeg tržišta kapitala, na kojima je pretežno plasirana imovina Fonda, prisutan je rizik likvidnosti imovine Fonda.

Rizik likvidnosti predstavlja vjerovatnoću nemogućnosti brze prodaje imovine Fonda po cijeni koja je približno jednaka fer vrijednosti te imovine. Imovina Fonda je u velikoj mjeri izložena ovom riziku.

Veliki dio imovine uložen je u hartije od vrijednosti kojima se uopšte ne trguje na berzi, pa je zbog toga teško restruktuirati portfelj Fonda.

**Rizik promjene poreskih propisa**

Imovina Fonda nije bila izložena ovom riziku jer u posmatranom periodu nije bilo promjene propisa iz oblasti oporezivanja imovine Fonda i dobit.

Banja Luka, april 2018. godine

Lice odgovorno za sastavljanje nota:

--------------------------------------------

Adrijana Kršić Licenca br.SR-1282/18

Izvršni direktori:

--------------------------------------------

Duško Šuka

(М.P)

--------------------------------------------

Njegoš Krajišnik(М.P)